CELEX: 62011TB0607(01)
Language: hu
Date: 2013-03-07 00:00:00
Title: T-607/12. sz. ügy: A Törvényszék 2013. március 7-i végzése — Henkel és Henkel France kontra Bizottság ( „Megsemmisítés iránti kereset — A francia versenyhatóság arra irányuló kérelme, hogy küldjenek meg számára bizonyos, a háztartásimosószer-gyártók európai piacával kapcsolatos versenyjogi eljárásra vonatkozó bizottsági akta részét képező dokumentumokat — A francia mosószerágazatra vonatkozó nemzeti eljárás keretében való falhasználás — Az eljáráshoz fűződő érdek megszűnése — Okafogyottság — Elfogadhatatlanság” )

4.5.2013   
            
            
               HU
            
            
               Az Európai Unió Hivatalos Lapja
            
            
               C 129/20
            
         A Törvényszék 2013. március 7-i végzése — Henkel és Henkel France kontra Bizottság
   (T-607/12. sz. ügy) (1)
   
   (Megsemmisítés iránti kereset - A francia versenyhatóság arra irányuló kérelme, hogy küldjenek meg számára bizonyos, a háztartásimosószer-gyártók európai piacával kapcsolatos versenyjogi eljárásra vonatkozó bizottsági akta részét képező dokumentumokat - A francia mosószerágazatra vonatkozó nemzeti eljárás keretében való falhasználás - Az eljáráshoz fűződő érdek megszűnése - Okafogyottság - Elfogadhatatlanság)
   2013/C 129/40
   Az eljárás nyelve: angol
   
      Felek
   
   
      Felperesek: Henkel AG & Co. KGaA (Düsseldorf, Németország) és Henkel France (Boulogne-Billancourt, Franciaország) (képviselők: R. Polley, T. Kuhn, F. Brunet és É. Paroche ügyvédek)
   
      Alperes: Európai Bizottság (képviselők: N. Khan és P.J. Van Nuffel meghatalmazottak)
   
      A felpereseket támogató beavatkozó: Dán Királyság (képviselő: C. Vang meghatalmazott)
   
      Az ügy tárgya
   
   Egyrészről a 2011. december 7-i bizottsági levélben foglalt állítólagos határozat (COMP/39.579 — „háztartási mosószerek”-ügy — és 09/0007 F ügy) megsemmisítése iránti kérelem, amely határozatban a Bizottság elutasította a versenyhatóság (Franciaország) arra irányuló kérelmét, hogy a mosószerek francia ágazatával kapcsolatos 09/0007 F ügy keretében küldjenek meg számára bizonyos, a COMP/39.579 ügyben keletkezett dokumentumokat, másrészről pedig arra irányuló kérelem, hogy a Törvényszék kötelezze a Bizottságot arra, hogy engedélyezze a felperesek számára, hogy hivatkozhassanak a szóban forgó dokumentumokra a versenyhatóság előtti eljárásban, és hozzon meg minden más megfelelő intézkedést.
   
      A végzés rendelkező része
   
   
               1.
            
            
               Az Európai Bizottság francia versenyhatóságnak címzett 2011. szeptember 30-i levelében foglalt állítólagos határozatának megsemmisítésére irányuló első kereseti kérelemről nem szükséges határozni.
            
         
               2.
            
            
               A Törvényszék a keresetet ezt meghaladó részében elutasítja.
            
         
               3.
            
            
               Az Unilever PLC és az Unilever NV beavatkozási kérelméről nem szükséges határozni.
            
         
               4.
            
            
               A felperesek, a Henkel AG & Co. KGaA és a Henkel France, viselik saját költségeiket, valamint a Bizottság részéről felmerült költségeket, ideértve a T-607/11. R. sz. ügyben az ideiglenes intézkedés iránti eljárás költségeit is. A Dán Királyság viseli saját költségeit.
            
         
      (1)  HL C 25., 2012.1.28.